Qandolatchi karvonsaroyi

Qandolatchi karvonsaroyi(turkchada:Şekerci Han) yoki Fatih Karvonsaroyi – Turkiyaning Istanbul shahri, Fatih tumanida joylashgan boʻlib, Mehmed II Fotih davrida qurilgani taxmin qilinadigan tarixiy saroydir.

 Joylashuvi 
karvonsaroy Istanbulning Fatih tumanida, İslambol ko‘chasi bilan Malta Çarşısı koʻchasining kesishgan burchagida joylashgan .

 Tarixiy va meʼmoriy xususiyatlari 
Fotih masjidi bilan birga qurilgani taxmin qilinadigan ushbu inshoot ham XV asr, ham XVII asr meʼmoriy xususiyatlariga ega boʻlgani sababli, uning qurilish sanasi haqida aniq maʼlumot mavjud emas. Avvalroq bu saroyda Said Nursiy, Mehmed Akif Ersoy va Ahmat Hamdi Tanpinar kabi mashhur shaxslar istiqomat qilgan. Saroyda 100 ta xona mavjud. Inshootning asl nusxasi XV asrda ikki qavatli qilib qurilgani, keyinchalik esa XVII asrda yana bir qavat qoʻshilib, turli qoʻshimcha qurilish ishlari amalga oshirilgani taxmin qilinadi.

Mulk huquqi turli shaxslarga tegishli boʻlgani sababli, 2014-yil 4-iyunda oʻlchov loyihasi tasdiqlanganiga qaramay, saroyda taʼmirlash va restavratsiya ishlari amalga oshirilmayapti.

 Manbalar 

Turkum:Istanbuldagi saroylar
Turkum:Usmonli karvonsaroylar